ધરમપુરમાં ભારે વરસાદને લઈ નદીઓના વધેલા જળસ્તરને પગલે વિવિધ વિસ્તારોના કોઝ-વે પરથી પાણી ફરી વળતા રસ્તા બંધ થયા હતા. શહેર વચ્ચેથી પસાર થતી સ્વર્ગવાહીની નદીના કિનારે કોઠી ફળીયાના આશરે 15 પરિવારોના 50 વ્યક્તિઓને લોહાણા પંચની વાડીમા સલામત સ્થળે ખસેડાયા હતા. મંગળવારે સવારે 6 વાગ્યાથી બુધવારે સાંજના ચાર વાગ્યા સુધીમાં 221 mm, 8.84 ઇંચ જેટલા ખાબકેલા વરસાદને લઈ નગરના છોકરી ફળીયા, કૈલાશ રોડ થઇ ઓઝરપાડા જતા માર્ગ વચ્ચેથી પસાર થતી સ્વર્ગવાહી નદી પરના પુલ પરથી પાણી ફરી વળ્યાં હતા. જ્યારે તાલુકાના વિવિધ ગામોના અતિ મહત્વના કોઝ-વે પરથી ફરી નાર-તાન-માન નદીના ફરી વળેલા પાણીને લઈ વિવિધ ગામોના પ્રજાજનોને આવાગમન માટે અન્ય ગામો થઈ લાંબો ચકરાવો લેવાની નોબત આવતા હાલાકી ઉઠાવવી પડી હતી.